Buddha Loetla Nabhalai

Hi Phra Phutthaloetla Naphalai ( sinusurat gihapon nga Phra Buddha Loetla Nabhalai) o Rama II,  (Pebrero 26 1766–Hulyo 21 1824), amo an anak ni Hadi Rama I ngan ikaduha nga Hadi han Siam han Chakri nga Dinastiya.  Ha Thai nga yinaknan, an iya ngaran ginsusurat nga พระบาทสมเด็จพระพุทธเลิศหล้านภาลัย. An iya ngaran han Prinsipe pa hiya Prinsipe Issarasundhorn.  An ngaran nga Buddha Loetla Nabhalai ginngaran ha iya katapos han iya kamatayon ni Hadi Nangklao.  Hi Rama II mayda kapitoan-kag-tulo (73) nga anak.  An paghadi niya komo Hadi han Thailand (1809–1824) nagdara hin renasimyento hin Thai nga arte ngan kultura, labi na ha literatura. 

Dida han paghadi ni Rama II, an Thailand nagkaada hin konfrontasyon han Vietnam, nga hadto nagigin dako nga gahom dida han rehiyon, mahitungod han pagkontrola han Camboya han 1813. Mga impluwensya han Katundan nagtikang nga maabat ha Timugan nga Asya ngan ha Thailand. Han 1785 an British nag-okupar han Penang, ngan han 1819 gintukod nira an Singapur. Waray la mag-iha, an British nakapatalsik han Holandes ngan Portugues komo dako nga impluwensya katundan ha ekonomika ngan politika ha Thailand. An mga British nagtipa han sistema ekonomika han Thai, nga kon diin an mga prinsipe real mayda mga monopoly ha negosyo ngan an mga negosyo nahailarom hin pagbuwis nga arbitraryo. Han 1821 an gobyerno han British India nagpadara hin misyon nga nagdemanda nga an Thailand tanggalon an mga gaud han gawasnon nga negosyo.

Hi Hadi Rama II namatay han 1824.  An nagsunod ha iya nga hadi hi Prinsipe Jessadabodindra o Nangklao.

Mga kasarigan

Biyograpiya
Politika
Mga natawo han 1766
Mga namatay han 1824
Mga Thai nga monarka
Chakri nga Dinastiya